கோர்பந்த் மாவட்டம்

கோர்பந்த் மாவட்டம் (ஆங்கிலம்:Ghorband District ) என்பது ஆப்கானித்தானின் பர்வான் மாகாணத்தின் ஒரு மாவட்டமாகும். கோர்பந்த் இந்துகுஷ் மலைகளின்  தெற்கு அடிவாரத்தில் அமைந்துள்ளது மற்றும் கோ தாமனின் பண்டைய பள்ளத்தாக்கின் மேற்கு எல்லையை உருவாக்குகிறது. இது ஆப்கானிஸ்தானின் தலைநகரான காபூலிலிருந்து கி.மீ 50 கி.மீ தூரத்தில் அமைந்துள்ளது. இதன் தலைநகரம் சியாகெர்த்தில் உள்ளது, இது சேயாகெர்த் என்றும் அழைக்கப்படுகிறது. 2003 ஆம் ஆண்டு நிலவரப்படி 74,123 என்ற அளவிலான மக்கள் தொகையைக் கொண்டுள்ளது. மேலும்மாகாணத்டில்  899 சதுர கிலோமீட்டர் பரப்பளவை கொண்ட மிகப்பெரிய மாவட்டமாகும். கோர்பந்த் நதி மாவட்டம் முழுவதும் பாய்கிறது. இதில் 58 சமூக மேம்பாட்டு சபைகள் மற்றும் 109 கிராமங்கள் உள்ளன.

 வரலாறு 
வரலாற்று ரீதியாக கோர்பந்த் பள்ளத்தாக்கு பாக்திரியாவுடன் பேரரசர் அலெக்சாந்தர் காலத்துடன் இணைக்கப்பட்டுள்ளது. பண்டைய கோ தாமன் பள்ளத்தாக்கு ஒரு முக்கியமான தொல்பொருள் இடமாகும், மேலும் பள்ளத்தாக்கில் வசிக்கும் மக்கள் ஆரம்பத்தில் அதிநவீன சுரங்க நுட்பங்களை உருவாக்கினர் என்பதற்கான சான்றுகள் வெளிவந்துள்ளன. கோர்பந்த் பள்ளத்தாக்கு ஒரு காலத்தில்கசாரா மக்கள் வசித்து வந்த்துள்ளனர்.

 மிர் அலி கௌகர் 
இந்த மாவட்டத்திலிருந்து பிரபல அறிஞர்கள் மற்றும் அரசியல்வாதிகள் உருவாகியுள்ளனர். உதாரணமாக, சாகிர் ஷா மன்னரின் காலத்தில் நாடாளுமன்ற உறுப்பினராக இருந்த மிர் அலி கௌகர், கோர்பந்த் மாவட்டத்தைச் சேர்ந்தவர். மிர் அலி கௌகர், அலமா மற்றும் கவிஞர் பால்கி உள்ளிட்ட பிரபல ஆப்கானிய அறிஞர்கள் குழுவுடன் சாகிர் ஷா மன்னர் நிறுவப்படுவதற்கு எதிராக ஒரு வெற்றிகரமான இராணுவப்புரட்சியை மேற்கொண்டனர். இதில் மிர் அலி கௌகரும் மற்ற குழுவினரும் பிடிபட்டனர் அரசியல் கைதியாக கிட்டத்தட்ட 15 ஆண்டுகள் இருந்த பின்னர், மிர் அலி கௌகர் கோர்பந்த் மக்களால்  மாவட்ட பிரதிநிதியாகவும், நாடாளுமன்றத்தில் உறுப்பினராகவும் தேர்ந்தெடுக்கப்பட்டார். அவர் மாவட்டத்திற்கு சாதகமான முற்போக்கான மாற்றங்களை அறிமுகப்படுத்தினார். அவர் தனது சொந்த வீட்டை மகளிர் உயர்நிலைப் பள்ளியாக பயன்படுத்த நன்கொடையாக வழங்கினார். அவரது அரசியல் செல்வாக்கு காரணமாக, மின்சாரம் மற்றும் குடிநீர் குழாய்த் திட்டம் போன்றத் திட்டங்கள்  மாவட்டத்தில் செயல்படுத்தப்பட்டன. இன்றுவரை, அவரது மரபு மாவட்ட மக்களிடையே மட்டுமல்ல, ஆப்கானிஸ்தானின் பல்வேறு பகுதிகளிலும், குறிப்பாக மத்திய மற்றும் வடக்கு பிராந்தியங்களில் பொதுமக்களிடையே பரவலாக வாழ்கிறது. சோவியத் ஒன்றிய தாக்குதலில் கோர்பந்த் மக்களும் ஜிஹாத்தை எதிர்த்துப் போராடினர்.

 பேராசிரியர் முகமது சாபர் 
கிசுகி காபூல் பல்கலைக்கழகத்தின் மிக மூத்த மரியாதைக்குரிய பேராசிரியரும் நன்கு அறியப்பட்ட ஆளுமையுமான பேராசிரியர் முகமது சாபர் கோர்பந்தில் பிறந்தவர். அவர் போர் மற்றும் மோதல்களின் மிகக் கடினமான சூழ்நிலைகளில் ஆப்கானியர்களுக்கு சேவை செய்தார், "உயர் கல்வியை ஊக்குவித்தல்" என்ற உண்மையை கருத்தில் கொண்டு இடைவிடாமல் கற்பித்தார். எங்கள் கூட்டு எதிர்காலத்தின் வெற்றிக்கு எங்கள் இளைஞர்கள் முக்கியமானவர்கள் ". என்று கூறினார். தற்போது கோர்பந்தை ஆப்கானிஸ்தானின் முன்னோடி மாகாணமாக மாற்றுவதில் இளைஞர்கள் அனைத்துவகையான கல்விகளையும் பயில்கின்றனர்.

நவம்பர் 2007 இல், கிராமப்புற புனர்வாழ்வு மற்றும் மேம்பாட்டு அமைச்சகத்தின் (எம்.ஆர்.ஆர்.டி) மற்றும் ஐக்கிய நாடுகளின் மேம்பாட்டுத் திட்டத்தின் (யு.என்.டி.பி) தேசிய பகுதி அடிப்படையிலான மேம்பாட்டுத் திட்டத்தின் (என்ஏபிடிபி) வசதியாளர்கள் குழு மாவட்டத்தை மதிப்பிட்டு மேம்பாட்டுத் திட்டங்களை வகுத்தது. மாவட்டத்தில் தலிபான்கள் தீவிரமாக செயல்பட்டு வருகின்றனர். நவம்பர் 2010 இல், இரண்டு ஈரானிய இரகசிய புலனாய்வு முகவர்கள் கோர்பந்த் மாவட்டத்தில் உள்ள சியாகெத்துக்கு வந்ததாகவும், கூட்டணிப் படைகளைத் தாக்க கிளர்ச்சியாளர்களுக்கு அமெரிக்கா உதவியதாகவும் குற்றம் சாட்டப்பட்டது.

 பொருளாதாரம் 
வலது|thumb| கோர்பந்த் நதி அருகே ஒரு உள்ளூர் விவசாயி
இங்கு பயிரிடப்படும் முக்கிய பயிர்கள் வாதுமை, ஆப்பிள், சர்க்கரை பாதாமி, வாதுமைக் அக்ரூட் பருப்புகள், முசுக்கொட்டை, திராட்சை, குழிபேரி, பேரீச்சம்பழம் போன்றவை. மாவட்டத்தில் இரும்புத் தாது வெட்டப்பட்டு கிழக்கில் சரிகருக்கு கொண்டு செல்லப்பட்டு காபூலுக்கு வருவதற்கு முன்பு கரைக்கப்படுகிறது. 19 ஆம் நூற்றாண்டில் பிரித்தானிய கணக்கெடுப்பாளர்கள் இந்த மாவட்டத்தில் இரும்பு, துத்தநாகம், கந்தகம் மற்றும் நிலக்கரி ஆகியவை குறிப்பிடத்தக்க அளவு இருப்பு இருப்பதாகக் கூறினர்.Gazetteer of Afghanistan VI, p. 168 மேற்கு-கிழக்கு சாலை மற்றும் பின்னர் வடக்கு-தெற்கு ஏ 76 நெடுஞ்சாலை மாவட்டத்தை சாரிகர் மற்றும் காபூலுடன் இணைக்கிறது..

 குறிப்புகள் 

பகுப்பு:ஆப்கானித்தானின் மாவட்டங்கள்
பகுப்பு:ஆப்கானித்தான்